
57. Basi tulimwokoa yeye na wafuasi wake ila 
mkewe, tukamkadiria katika wakaao nyuma (wapate 
kuadhibiwa kwani alikuwa mtu mbaya kama hao). 

58. Na tukawanyeshelezea, (tukawateremshia) 
mvua (ya mawe); na ilikuwa mbaya namna gani 
mvua ya wale walioonywa (wasisikie).. 

59. Sema: Sifa njema ni za Mwenyezi Mungu, 
na amani iwaendee watumwa wake aliowachagua. Je, 
Mwenyezi Mungu ni Bora au wale 
wanaowashirikisha (na Mwenyezi Mungu ndio 
bora)? 

60. Au Yule aliyeziumba mbingu na ardhi, na 
akakuteremshieni maji kutoka mawinguni (siye 
bora?). Na kwa hayo tukaziotesha bustani zenye 
kupendeza, (mashamba yenye kupendeza). Nyinyi 
hamna uweza wa kuiotesha miti yake hii. Je, yuko 
Mungu mwengine pamoja na Mwenyezi Mungu? 
Bali hao (makaftri) ni watu wenye kwenda upogo, 
(kwenda upande). 

61. Au Yule aliyefanya ardhi kuwa mahali pa 
matulio (yenu), na akaweka ndani yake mito na 
akaiwekea milima, na akaweka kizuizi baina ya 
bahari mbili, (bahari ya tamu na bahari ya chumvi, 
siye bora?).Je, yuko Mungu pamoja na Mwenyezi 
Mungu? Bali wengi katika wao hawajui (jambo, 
wanajifuatia ovyo ovyo tu). 

62. Au Yule anayemjibu aliyedhikika 

amwombapo na kuondoa dhiki (yake) na 

kukufanyeni wenye kuendesha dunia (siye bora?).Je, 
yuko Mungu pamoja na Mwenyezi Mungu? Ni 
kuchache kuwaidhika kwenu. 

63. Au Yule anayekuongozeni katika giza la 
bara na bahari, na azipelekaye pepo kuleta habari 
njema kabla ya rehema zake, (kabla ya kuja mvua, 
siye bora?) Je, yuko Mungu pamoja na Mwenyezi 
Mungu? Mwenyezi Mungu ametakasika na hao 
wanaowashirikisha naye. 

64. Au Yule aliyeanzisha viumbe, kisha 
atavirudisha, na anayekuruzukuni kutoka mbinguni 
na kwenye ardhi, (siye bora?).Je, yuko Mungu 
pamoja na Mwenyezi Mungu? Sema: “Leteni dalili 
zenu ikiwa mnasema kweli (kuwa yuko mungu 
mwepgine pamoja na Mwenyezi Mungu).” 

60-63. Zinatajwa baadhi ya sifa za Mwenyezi Mungu. Basi tumuachie Mwenyewe Mwenyezi Mungu aliye 
nazo khasa, siyo kuwapa walio makaburini na raizimu na . . Lao hawamiliki jambo katika haya. 

65. Sema: “Hakuna aliyoko katika mbingu na 
ardhi ajuaye Ghayb (yasiyotokea) ila Mwenyezi 
Munguj nao (hao wanaowaabudu) hawajui ni lini 
wa'tafufuliwa, (watayajua mengineyo?). ,, 

66. Kwani imewawivia lini ilimu yao (kuijua) 
akhera (hata wanauliza kitakuja lini hicho Kiama?). 
Bali wao wamo katika shaka nayo, bali wao ni 
vipofu nayo. 

67. Na wale waliokufuru walisema: “Je, 

tutakapokuwa mchanga, (sisi) na baba zetu, (wazee 
wetu) ndio tutatolewa (makaburini mwetu, na hali ya 
kuwa tu hai tena)?’ 5 

68. “Bila shaka haya tuliahidiwa sisi na 
(wakaahidiwa) baba zetu zamanij hayakuwa haya ila 
ni visa (vya uwongo) vya watu wa kale.” 

69. Sema: “Nendeni katika ardhi na mwone 
jinsi ulivyokuwa mwisho wa wale wabaya.” 

70. Wala usiwahuzunikie, wala usiwe katika 
dhiki kwa sababu ya hila wanazozifanya. 

71. Na wanasema, “Ahadi hii (ya kuja Kiama) 
itatokea lini, ikiwa mnasema kweli?” 

72. Sema: “Asaa ni karibu kukufikieni sehemu 
ya yale mnayoyahimiza.” 

73. Na bila shaka Mola wako ni Mwenye 
fadhila kwa watu, lakini wengi wao hawashukuru. 

74. Na kwa yakini Mola wako anayajua 
yanayoficha vifua vyao na wanayoyadhihirisha. 

75- Na hakuna siri katika mbingu na ardhi ila 
imo katika kitabu (cha Mwenyezi Mungu) 
kibainishacho (kila kitu). 

76. BUa shaka Qurani hii inawaeleza wana wa 
Israili mengi ambayo kwayo wanahitilafiana. 

77. Na kwa yakini hiyo (Qurani) ni uwongofu 
na rehema kwa wale wanaoamini. 

78. Hakika Mola wako atawahukumu kwa 
hukumu yake (ya haki), naye ni Mwenye nguvu, 
Mjuzi. 

79 • Basi tawakali kwa Mwenyezi Munguj 
hakika wewe uko juu (ya njia) ya haki iliyo wazi. 

80. Kwa hakika huwezi kuwasikilizisha wafu 
mwito (wako) wala kuwasikilizisha viziwi, (hasa) 
wanapogeuka wanakwenda zao. 

8 1 . Wala huwezi kuwaongoza vipofu katika 
upotofu wao. Huwezi kuwasikilizisha isipokuwa wale 
wanaoziamini Aya zetu, basi hao ndio watii. 

82. Na kauii (ya kuja Kiama) 
itakapowathibitikia tutawatolea mnyama katika ardhi 
atakayewasemeza kwa sababu watu walikuwa 
hawaziyakinishi Aya zetu. 

83. Na (wakumbushe) siku tutakapokusanya 
katika kila uma makundi ya wale wanaokadhibisha 
Aya zetu, nao watawekwa mafungu mafungu. 

84. Hata watakapofika, atasema (Mwenyezi 
Mungu kuwaambia): “Je, nyinyi mlizikadhibisha 
Aya zangu pasipo kuzijua (kwanza) vyema? 
(Mlikadhibisha bila ya kufikiri kwanza) Au mlikuwa 
mkifanya nini?” 

85. Na itawathibitikia kauli (ya kuadhibiwa) 
kwa sababu ya (kule) kudhulumu (kwao nafsi zao). 
Basi hawatasema (lo lote). (Angurumapo Simba 
husema nani?). 

86. Je, hawaoni ya kwamba tumeuumba usiku 
(makusudi) ili watulie humo, (wapumuwe), na 
mchana uwangazao (iii waone)? Kwa yakini katika 
hayo zimo alama (kubwa) kwa watu wanaoamini. 
(Wakaona rehema za Mwenyezi Mungu zilizo juu ya 
viumbe vyake). 

87. Na (wakumbushe) siku litakapopulizwa 
parapanda, (baragumu Ia Kiama); wahangaike 
waliomo mbinguni na waliomo ardhini ila yule 
ambaye Mwenyezi Mungu (anataka asihangaike), 
(asifazaike); na wote watamfikia (Mwenyezi Mungu), 
hali ya kuwa wadhalilifu. 

88. - Na unaiona milima unaidhania imetulia; 
nayo inakwenda kama mawingu (yanavyokwenda). 
Ndiyo sanaa ya Mwenyezi Mungu, (matengenezo 
yake) aliyekitengeneza kila kitu; bila shaka anazo 
habari za yote mnayoyatenda. 


«sotea* 










82. Haya mambo ya Kiakhera; tusitafute kuyajua hakika yake tangu hapa ieo. Hakika yake itajulikana huko. 
Hapa ni kuamini tu. 

Makadiyani wamepachika hapa uwongo wao wa kusema: “Masihi aliyeahidiwa.” 

Uwongo mtupu kama tulivyobainisha haya katika Aya ya 1 1 5 ya Suratul Baqarah. 

88. Na hili vile vile katika hayo yaliyosemwa katika Qurahi myaka 1400 leo. Na ndiyo kwanza sasa maulamaa 
wa huko Ulaya wametambua haya: kuwa Dunia Inazunguka. 

Makadiyani wametia hapa kwenye hii Aya waliyoifanya kuwa ya 89 tafsiri yao ya uwongo ya kufasiri "Al 
Jibal." Tumebainisha uwongo wao huu katika marejezo ya Aya ya 105 ya Surat Taha. Basi yote hayo waliyoyatia 
ni tarumu tupu — hayakhusu ndewe wala sikto. 

89. Watakaoleta mema, watapata mema kuliko 
hayQ nao mahangaiko ya siku hiyo watasalimika 
nayo. 

90. Na watakaoleta ubaya, basi zitasunukishwa 
nyuso zao Motoni (waambiwe): “Kwani mnalipwa 
(kwa mengine) isipokuwa yale mliyokuwa 
mkiyatenda?” 

9 1 . Bila shaka nimeamrishwa nimwabudu Moia 
wa mji huu (wa Makka) ambaye ameutukuzaj na ni 
vyake tu (Mwenyezi Mungu) vitu vyote na 
nimeamrishwa niwe miongoni mwa 
wanaonyenyekea: 

92. Na (nimeamrishwa) nisome Qurani. Na 
mwenye kuongoka, ameongoka kwa (faida ya) nafsi 
yake; na aliyepotea (anapotea kwa madhara ya nafsi 
yake). Sema: “Hakika mimi ni miongoni mwa 
Waonyaji, (Mitume; sina zaidi kuliko hili).” 

93. Na sema: “Sifa zote njema ni za Mwenyezi 
Mungu. (“Shukrani zote anastahiki Mwenyezi 
Mungu”), karibuni hivi atakuonyesheni Ishara zake 
na mtazifahamu;”wala Mola wako haghafiliki na 
hayo mnayofanya. 

92. Watu wanahimizwa kusoma Qurani kila wakati kama ilivyo hapa; na katika kila jambo, kama ilivyo katika 
Aya ya 61 ya Surat Yurtus; na wanasiiiwa wanaosoma Qurani, kama ilivyo katika Aya ya 29 ya Surat Fatir na 
nyinginezo; wakahadidiwa wanaopuuza kama ilivyo katika Aya ya 100 ya Surat Taha na nyinginezoj na Mtume 
akapiga kelele kuwa watu wanaitupa Qurani kama ilivyo katika Aya ya 30 ya Suratul Furqan. Na juu ya hivi 
baadhi ya Waislamu wanaipuuza na kushughulikia Manyiradi bali Makasida. Isiwe hivi 

bm Avu SS SURATUL OASAS Iihi Mitktint V 

(Imeteremka Makka) 


Kwa jina la Mwenyezi Mungu, Mwenye 
kuneemesha neema kubwa kubwa na Mwenye 
kuneemesha neema ndogo ndoeo. 

1. Taa Syn Mym. 

2. Hizi ni Aya za Kitabu kinachobainisha (kila 
kinachohitajiwa katika dini). 

3. Tunakusomea habari za Musa na Firauni 
kwa (njia ya) haki kwa ajili ya watu wanaoamini. 

4. Hakika . Firauni alitakabari (alijitukuza) 
katika ardhi, na akawafanya watu wa huko makundi 
mbali mbali. Akalidhoofisha kundi moja miongoni 
mwao, akiwachinja watoto wao wanaume na 
kuwawacha hai watoto wao wanawake. Hakika yeye 
alikuwa miongoni mwa waharibifu (kabisa). 

5. Na tukataka kuwafanyia ihsani waie 

waliodhooflshwa katika ardhi hiyo na kuwafanya 
viongozi, na kuwafanya warithi (wa neema hizo). 

6. Na kuwapa nguvu ardhinij na 

kumwonyesha Firauni na Hamana na majeshi yao, 
yale waliyokuwa wakiyaogopa. 

7. Tulimfunulia mama yake Musa (tuliutia 
fahamu moyo wake) ya kwamba mnyonyeshe, na 
utakapomhofia, basi mtie mtoni, na usiogope wala 
usihuzunike, kwani sisi tutamrudisha kwako, na 
tutamfanya miongoni mwa Mitume. 

8. Basi wakamwokota watu wa Firauni. Ili 
awe adui kwao na huzunij bila shaka Firauni na 
Hamana na majeshi yao walikuwa wenye uwovu. 




9. Na mkewe Firauni (alipomwokota yule 
mtoto) alisema (kumwambia Firauni alipoamrisha 
auwawe yule mtotoj alimwambia ‘ f Usimwue, 
atakuwa kiburudisho cha macho kwangu na kwakoj 
na msimwue, huenda atatunufaisha, au tumpange 
kuwa mtoto (wetu).” (Walisema haya na) hali 
hawatambui (kuwa atakuwa adui yao). 

10. Na moyo wa mama yake Musa ukawa 
mtupu, (hauna fikira ila ya mwanawe tu); alikuwa 
karibu kudhihirisha (siri ile ya kuwa yule ni mtoto 
wake) kama tusingeutia nguvu moyo wake ili awe 
miongoni mwa wenye kuamini (ahadi ya Mwenyezi 
Mungu). 

11. Na (huyo mama yake Musa) akamwambia 

dada yake (Musa): “Mfuate.” (Fuata njia 

anayochukuliwa na maji). Basi yeye akamwangalia 
kwa mbali bila wao kujua 


4 7&s 






12. Na tukamuharimishia wanyonyeshaji tangu 

mwanzo. Na (dada yake) akasema: “Je, 

nikuonyesheni watu wa nyumba watakawomlea kwa 
ajili yenu, na pia watakuwa mwema kwake?” 
(Wakakubali: Basi akawatajia mama yake ambaye 
ndiye mama yake Nabii Musa). 

13. Basi tukamrudisha kwa mama yake ili 
macho yake yaburudike, (moyo wake utuwe), wala 
asihuzunike; na ajue ya kwamba ahadi ya Mwenyezi 
Mungu ni kweli, lakini wengi wao hawajui. 

14. Na (Musa) alipofikia baleghe yake na 
akastawi, tulimpa akili na ilimu; na hivi ndivyo 
tuwalipavyo wafanyao mema. 





15. Akaingia mjini (siku moja) wakati wenyeji 
wake walikuwa katika ghafla, (yaani katikati ya 
mchana), na akakuta humo watu wawili wakipigana: 
mmoja ni katika jamaa zake na mwengine katika 
adui zake (Adui za Mayahudi). Basi yule jamaa yake 
alimwomba msaada juu ya yule adui yake. Musa 
akampiga ngumi, akammaliza, (akafa hapo hapo). 
Akasema, “Hiki (nilichokifanya) ni kitendo cha 
Shetani; bila shaka yeye ni adui, mpotezaji dhahiri!” 




16, Akasema: “Mola wangu! Bila shaka 

nimedhulumu nafsi yangu, basi nisamehe;” Naye 
(Mwenyezi Mungu) akamsamehe (kwani hakufanya 
kusudi). Kwa yakini Yeye ni Mwingi wa kusamehe 
(na) Mwingi wa kurehemu. 

17. Akasema: “Mola wangu! Kwa kuwa 

umenineemesha, basi sitakuwa kabisa msaidizi wa 
watu wabaya.” 






18. Akapambazukiwa mjini asubuhi (siku ya pili 
yake), naye ana khofu, anangoja (lipi litamfika kwa 
yale yaliotokea jana); mara mtu yule aliyeomba 
msaada kwake jana, anamwita (amsaidie kupigana na 
adui yake mwengine); Musa akamwambia: “Bila 

i 


shaka wewe ni mpotofu uliye dhahiri; (kila siku 
hwishi ugomvi?). ,, 

19. Basi alipotaka kumtia mkononi yule aliye 
adui yao wote wawili, (yule mwenye kutaka msaada 
alidhani kuwa Nabii Musa anataka kumpiga yeye) 
akasema: (< Ewe Musa!. Unataka kuniua kama 
ulivyomwua mtu jana? Wewe hutaki ila kuwa jabari 
katika nchi wala hutaki kuwa miongoni mwa watu 
wazuri. (Basi ikatangaa habari hii kuwa Musa ndiye 
aliyemwua yule mtu jana).” 

20. (Firauni akaamrisha akamatwe Musa po 
pote atakapoonekana). Basi akaja mtu kutoka 
mwisho wa mji akipiga mbio, akasema: “Ewe 
Musa! Wakubwa wanashauriana kukuua, basi 
ondoka (katika nchi hii); bila shaka mimi ni 
miongoni mwa wakutakiao mema.” 

21. Basi (Musa) akatoka, na huku anaogopa, 
anangoja (lipi litamfika, na) akasema: “Mola wangu, 
niokoe na wam madhalimu. ,, 

22. Na alipoelekea upande wa Madiani, (nchi 
katika Bara Arabu) alisema “Asaa Mola wangu 
ataniongoza njia iliyo sawa,” 

23. Na alipoyafikia maji ya Madiani, (mahali 
wanapoteka maji watu wa hapo) alikuta kundi la 
watu wananywesha (wanyama wao), na akakuta 
kando yao wanawake wawili wanazuia (wanyama 
wao wasende kunywa maji pamoja na wale wanyama 
wengine). Akasema (Musa): “Mna nini? (Mbona 
hamteki na nyinyi na kunywesha wanyama wenu?” 
Wote wawili wakasema: “Hatunyweshi mpaka 
wachungaji warudishe (wanyama wao; hatuwezi 
kupigana nao vikumbo), na baba yetu ni mzee 
sana.” 

24. Basi (Musa) akawanyweshea, kisha akarudi 
kivulini, na akasema: “Mola wangu! Bila shaka 
mimi ni mhitaji wa heri utakayoniteremshia.” 

25. Basi akamjia mmoja katika wale wawili, 
anakwenda na huku anaona haya, akasema: “Baba 
yangu anakuita ili akulipe ujira wa kutunyweshea.” 
Basi alipomfikia na akamsimulia kisa chote, alisema: 
“Usiogope umekwisha kuokoka na watu 
madhalimu.” 

26. Akasema mmoja wa wale wawili: ‘ ( Ewe 
baba yangu! Mkodi huyu (awe anachunga wanyama ' " v 

26. Hapa huyu mtoto mwanamke katoa rai kumpa baba yake. Na baba yake alipoiona ni rai nzuri aliikubah 
akaifuata. Na Mtume alifuata rai za wanawake vile vile alipoona ni rai za kufuatwa. kama rai za Bibi Khadija fangu 

wako badili yetu). Bila shaka mbora uwezaye 
kumwajiri ni ambaye mwenye nguvu, mwaminifu 
(Na huyu ana sifa zote hizo).” 

27. Akasema: “Mimi nataka nikuoze 

mmojawapo katika binti zangu hawa wawili kwa 
kunitumikia miaka minanej na kama ukitimiza kumi 
ni hiari yako, lakini mimi sitaki kukutaabisha: 
utanikuta Insha-AUah miongoni mwa watu wema. ,J 


28. Akasema (Musa: “Mapatano) hayo 

yamekwisha kuwa baina yangu na baina yako; muda 
mmojapo nitakaoumaliza, basi nisidhulumiwe; na 
Mwenyezi Mungu ni Mlinzi juu ya haya 
tunayoyasema.” 

29. Basi Musa alipotimiza muda, akasdiri 
pamoja na ahali zake (watu wake) (kurejea kwao 
Misri), aliona moto upande wa mlimani akawaambia 
ahali zake; “Ngojeni, hakika nimeona moto; lebda 
nitakuleteeni habari za huko au kijinga cha moto ili 
muote. ,> 

30. Basi alipoufikia aliitwa kutoka upande wa 
kuliani wa bonde hilo, katika kiwanja 
kilichobarikiwa, kutoka mtini, “Ewe Musa! Bila 
shaka mimi ndiye Mwenyezi Mungu, Mola wa 
walimwengu;” 

31. “Na, tupa funbo yako.” Basi alipoiona 
ikicheza-cheza kama nyoka aligeuka kwenda zake 
wala hatazami nyuma, (akaambiewa) “Ewe Musa! 
Njoo mbele na usiogope, kwa yakini wewe ni 
miongoni mwa waliosalimika.” 

32. “Ingiza mkono wako kwenye mfuko wako 
(lisani ya kanzu yako) utatoka mweupe pasipo 
ubaya, na jiambatishie mkono wako ukihisi khofu; 
(ukifanya hivyo itaondoka)! Basi hizi zitakuwa dalili 
mbili zitokazo kwa Mola wako kwa ajili ya Firauni 
na wakuu (wa uma) wake; bila shaka hao ni watu 
maasi.” 

33. (Musa) akasema: “Mola wangu! Hakika 
mimi nilimwua mtu katika wao kwa hivyo naogopa 
wataniua. ” 

siku ya mwanzo ya kuja Uiume, na akafuata rai ya Bibi Khawla bint Hakym katika kumpcndesha kumwoa Bibi Aisha 
na Bibi Sauda. na akaifuata rai ya Bibi Ummu Salama katika umra, ya Sulhut Hudaybiya na akafuata rai za wenginc 
pia. Na juu ya hivi kuna Waislamu wanaosema kuwa Mtume amekataza kufuata rai za wanawake, na wakitoa rai zao 
zifanywe kinyume cha walivyosema. Na wanayatajia Hadithi maneno yao Tiaya. Nayo ni Shaawiruuhunna 
Wakhaallfuuhunna. Basi hii si Hadithi ya Mlume, kama ilivyo katika sahifa 88 ya kitabu cha kubainisha Hadithi 
sahihi na zisizokuwa sahihi kinachoitwa Tamyizut Tayyib Minal Khabyth, cha Sh. Addaybai, na vile vile kalika 
kitabu cha Al Magaasidul Hasanah cha Sh. As Sakhawy. 


491 





JUZUU 20 


AL-OASAS (28) 


AMMAN K.HALAO 


34. “Na ndugu yangu Haruni ni fasihi zaidi 
kuliko mimi kwa usemi, basi mtume pamoja nami 
awe msaidizi, kunisadikisha; hakika mimi naogopa 
ya kwamba watanikadhibisha.” 

35. (Mwenyezi Mungu) akasema: “Tutautia 
nguvu mkono wako kwa ndugu yako, na tutakupeni 
ushindi hata hawatakuftkieni. Kwa sababu ya ishara 
zetu nyinyi na watakaokufuateni mtashinda.” 

' 36. Basi alipowajia Musa na hoja zetu waziwazi, 
walisema: “Hayakuwa haya Ua ni uchawi 

uliotungwa, (kiini macho), wala hatukuyasikia haya 
kwa wazee wetu wa kale.” 

37. Na Musa akasema: “Mola wangu anamjua 
yule ajaye na uwongofu kutoka Kwake, na yule 
atakayekuwa na mwisho (mzuri) wa makazi (mema); 
hakika madhalimu hawatafaulu.” 


38. Na Firauni akasema: “Enyi wakuu! Simjui 
kwa ajili yenu mungu asiyekuwa mimi. Basi ewe 
Hamana! (Nifanyie matufali). Niwashie moto juu ya 
udongo (wa matufali hayo mpaka yakauke barabara) 
unijengee mnara ili nimchungulie Mungu wa Musa, 
na mimi namdhani kuwa yu katika waongo (iakini 
haidhuru, natwende nikamtazame huyo Mungu 

wake) * • 

39. Na alijivuna yeye na majeshi yake katika 

nchi pasi na haki na walidhani ya kwamba 
hawatarudishwa (hawatarejeshwa) kwetu. 

40. Basi tukamtesha (tukamtesa) yeye na 
majeshi yake na tukawatupa (tukawatumbukiza) 
baharini, basi angalia ulikuwaje mwisho wa 
madhaliinu. 

41. Na tuliwafanya waongozi waitao katika 
Moto, na siku ya Kiama hawatanusuriwa. 


42. Na mkawafuatishia laana katika dunia hii, 
na siku ya Kiama watakuwa miongoni mwa wenye 
hali mbaya (kabisa). 

43. - Na bila shaka tulimpa Musa kitabu baada 
ya kuziangamiza uma za kwanza (zilizopita); kiwe 
kifumbua macho cha watu (kiwaangazie) na kiwe 
uwongofu na rehema, ili wapate kukumbuka. 

44. Wala wewe hukuwa upande wa magharibi 
(wa hilo jabali) Tulipompelekea Musa amri wala 
hukuwa miongoni mwa waliohudhuria (hapo) 

45. Lakini sisi tuliumba uma nyingi (baada ya 
Nabii Musa hata ukaja wewe), na umri ukawa mrefu 


dy atiii $ 

t&t ts&: 

t%t:i % iii> v £i£ t '4 f i 

©3$3' 

& w tij cns 
‘4 &'> 

©S; 

ii&&S 

© 

i&i htf' 6?JJ 1 

” <^irt;;jasri 


492 



JUZUU 20 


AL-OASAS (28) 


AMMAN KHALAQ 


juu yao, wala hukuwa mkazi na watu wa Madiana, 
unasoma kwao Aya zetu, lakini sisi Tulikuwa 
tunapeleka (Mitume na tunawapa habari za mambo 
yanayokuja na yaliyopita kama tulivyokupa wewe 
ukajua haya). 

46. Wala hukuwa upande wa mlima tulipo 
mnadia (Nabii Musa), lakini (kutumwa kwako) ni 
rehema ya Mola wako, ili uwaonye watu wasiojiwa 
na muonyaji (kwa muda mrefu) kabla yako, hwenda 
watakumbuka. 

47. (Waia tusingekuleta) ila isije ukawafikia 
msiba kwa yale iliyoyatanguliza mikono yao, 
wakasema: “Mola wetu! Mbona hukutuletea Mtume 
nasi, tukafuata Aya zako na tukawa miongoni mwa 
walioamini?” 

48. Lakini ilipowajia haki kutoka kwetu, 
walisema; “Mbona hakupewa kama yale aliyopewa 
Musa (ya kugeuza fimbo nyoka na . . .)?” Je, 
hawakuyakataa yale aliyopewa Musa zamani, 
wakasema (juu yake na ndugu yake): “Ni wachawi 
wawili wanaosaidiana;” na wakasema: “Hakika sisi 
wote tunawakataa.” 

49. Sema: “Basi leteni Kitabu kitokacho kwa 
Mwenyezi Mungu ambacho kina uwongofu ulio bora 
kuliko hivi viwili (Taurati ya Nabii Musa na hii 
Qurani), ili nikifuate, kama nyinyi mnasema kweli.” 

50. Na kama hawakukujibu, basi juwa ya kuwa 
wanajifuatia tu matamanio yao. Na nani aliyepotea 
zaidi kuliko yule anayefuata matamanio yake pasi na 
uwongofu utokao kwa Mwenyezi Mungu. Hakika 
Mwenyezi Mungu hawaongoi watu madhalimu (wa 
nafsi zao). 

51. Na kwa yakini tuliwafululizia maneno (ya 
nasaha) ili wapate kukumbuka (Lakini wapi!) 

52. Wale tuliowapa Kitabu kabla ya (hii 
Qurani) (baadhi) yao wanaiamini hii (Qurani). 

53. Na wanaposomewa, husema: “Tunaiamini, 
bila shaka hii ni haki itokayo kwa Mola wetu; kwa 
yakini kabla ya haya tulikuwa wenye kujisalimisha 
(kwa Mwenyezi Mungu).” 

54. Basi hao watapewa ujira wao mara mbili 
(kwa kumfuata Nabii Musa au Nabii Isa zamani, na 
sasa kumfuata Nabii Muhammad) na kwa kuwa 
walistahmili; na huondoa ubaya kwa wema, na hutoa 
(sadaka na zaka) katika yale tuliyowapa. 

55. Na wanaposikia upuzi hujitenga nao na 
husema (kuwaambia wapuuzi hao): “Sisi tuna 
vitendo vyetu (vitakuwa malipo kwa ajili yetu) na 
nyinyi muna vitendo vyenu (vitakuwa malipo kwa 
ajili yenu); amani juu yenu (inayotokana na sisi — 
hamtasikia kwetu baya). Sisi hatutaki (kujibizana na) 
watu wajinga.” 

56. Kwa hakika, wewe huwezi kumuongoa 
umpendaye, lakini Mwenyezi Mungu humuongoa 
amtakaye, Naye anawajua waongokao; (kwa hivyo 
anawaongoa na anawajua wasiotaka kuongoka, kwa 
hivyo anawaachilia mbali). 

57. Na wakasema (makafiri wa Makka 
kumwambia Mtume); “Kama tukifuata uwongofu 
(huu uliokuja nao tukawa) pamoja nawe 
tutanyakuliwa kutoka nchi yetu (hii, yaani Waarabu 
watatupiga vita).” Je, hatukuwakalisha mahali 
patakatifu na pa amani, yanakovutiwa matunda ya 
kila aina (wakaletewa huko) kuwa riziki itokayo 
Kwetu? Lakini wengi wao hawajui (lolote, 
wanajisemea tu). 

58. Na tumeiangamiza miji mingapi 
iliyojifah|risha juu ya maisha yao! Hayo, maskani 
yao yasiyokaliwa baada yao tena ila kidogo tu hivi; 
na sisi tumekuwa Warithi (wa hayo). 

59. Na Mola wako haangamizi miji mpaka 
ampeleke Mtume katika mji wao mkuu, awasomee 
Aya zetu, (wakatae ndio waangamizwe,) wala 
hatuiangamizi miji mpaka watu wake wamekuwa 
madhalimu. 

r 

60. Na chochote mlichopewa, basi ni matumizi 
kwa maisha ya dunia na mapambo yake tu; lakini 
kilichoko kwa Mwenyezi Mungu ndicho bora na 
kitabaki; basi je, hamufahamu? 

61. Je, mtu yule tuliyemuahidi ahadi nzuri — 
tena atakayoipata — atakuwa sawa na yule 
tuliyemnufaisha kwa manufaa ya maisha ya dunia tu, 
kisha siku ya Kiama awe miongoni mwa 
wataohudhurishwa (Motoni)? 







62. Na (wakumbushe) siku atakapowaita 
(Mwenyezi Mungu) aseme: “Wako wapi washirika 
wangu ambao mlikuwa mkidai (kuwa washirika 
wangu).” 

63. Watasema wale iliyothubudka juu yao kauli 
(ya adhabu ya Mwenyezi Mungu): “Mola wetu! 

Hawa ndio tuliowapotezaj tuliwapoteza kama 
tulivyopotea; tunajiepusha nao mbele yako: 
hawakuwa wakituabudu sisi.” 

64. Na itasemwa: “Waiteni washirika wenu. M 
Basi watawaita lakini hawatawajibu, na wataiona 
adhabuj laiti wangalikuwa wenye kuongoka (hapa 
ulimwenguni wakapata salama akhera). 

65. Na (wakumbushe) siku atakayowaita 
Aseme: “Je, mliwajibu nkii Mitume?” 

66. Basi zitawapotea siku hiyo habari, nao 
hawataweza kuulizana. 


'J» Ai; 


67. Ama aliyetubia na akaamini na akafanya 
vitendo vizuri, asaa akawa miongoni mwa wenye 
kufuzu. 

68. Na Mola wako huumba atakavyo na 

huchagua (atakavyo): Hawana (viumbe) hiari: 

Mwenyezi Mungu ameepukana na upungufu, na 
ametakasika na hao wawashirikishao (naye). 

69. Na Mola wako anayajua yanayoficha vifua 
vyao na wanayoyadhihirisha. 

70. Naye ndiye Mwenyezi Mungu, hakuna 
aabudiwaye kwa haki ila Yeye! Sifa zote njema — 
Mwanzoni na mwisho (duniapi na Akhera) — ni 
zake tu. Na hukumu pia ni yake, nanyi mtarudishwa 
kwake (kadhalika). 

71. Sema: “Niambieni, kama Mwenyezi 

Mungu akiufanya usiku ukukalieni moja kwa moja 
mpaka siku ya Kiama, ni mungu gani asiyekuwa 
Mwenyezi Mungu atakayekuleteeni mwanga? Basi je, 
hamsikii? ,, 

72. Sema: “Niambieni, kama Mwenyezi 

Mungu akiufanya mchana kukukalieni moja kwa 
moja mpaka siku ya Kiama, ni mungu gani 
asiyekuwa Mwenyezi Mungu atakayekuleteeni usiku, 
mnaopumua humo? Basi je, hamuoni (ihsani za 
Mwenyezi Mungu)?” 

73. Na kwa rehema zake amekufanyieni usiku 
na mchana ili mpumue hapo usiku na mtafute 
fadhila zake (hapo mchana) na ili mpate kushukuru. 

74. Na siku atakayowaita na kusema: “Wako 
wapi washirika wangu ambao mlikuwa mkidai (kuwa 
ni washirika wangu)?” 

75. Na tutatoa katika kila uma shahidi (wao wa 
kuwashuhudia) tuwaambie ‘Leteni hoja zenu.’ Hapo 
watajua ya kwamba kweli iko kwa Mwenyezi Mungu 
na yatawapotea yale waliyokuwa wakiyazua. 

76. Hakika Karuni alikuwa katika watu wa 
Musa, lakini aliwafanyia dhulma. Na tulimpa hazina 
ambazo funguo zake zinawatopeza watu wenye 
nguvu (kuzichukua). Walimwambia watu wake: 
“Usijione (usijigambe); hakika Mwenyezi Mungu 
hawapendi wanaojiona.” 

77. “Na utafute — kwa yale aliyokupa 
Mwenyezi Mungu — makazi mazuri ya akhera, 
wala usisahau sehemu yako ya dunia, na ufanye 
wema kama Mwenyezi Mungu alivyokufanyia, wala 
usitafute kufanya ufisadi katika nchi; bila shaka 
Mwenyezi Mungu hawapendi mafisadi.” 

78. Akasema: “Hakika nimepewa haya kwa 
sababu ya ilimu niliyo nayo.” Je, hakujua ya 
kwamba Mwenyezi Mungu amewaangamiza kabla 
yake watu waliokuwa wenye nguvu zaidi kuliko yeye 
na wenye mkusanyo mwingi zaidi (kuliko wake 
yeye)? Na wabaya hawataulizwa makosa yao. 
(Mwenyezi Mungu mwenyewe anayajua yote). 

79. Basi akawatokea watu wake katika pambo 
Iake. Wakasema wale wanaotaka maisha ya dunia: 
“Laiti tungaOpata kama aliyopewa Karuni; hakika 
yeye ni mwenye bahati kubwa.” 

80. Na wakasema wale waliopewa ilimu: “Ole 
wenu! Malipo ya Mwenyezi Mungu ni mazuri kwa 
yule anayeamini na kufanya vitendo vizuri (kuliko 
aliyonayo huyu Karuni) wala hawatapewa hayo 
isipokuwa wafanyao subira.” 

81. Basi tukamdidimiza yeye (Karuni) na 
nyumba yake ardhini; wala hapakuwa na kundi 
lolote la kumsaidia kinyume na Mwenyezi Mungu, 
wala hakuwa miongoni mwa walioweza kujisaidia. 

82. Na wakawa wanasema wale waliotamani 
cheo chake jana: “E-e-e- (kweli) Mwenyezi Mungu 
humzidishia riziki amtakaye miongoni mwa waja 
wake (na hali ya kuwa mbaya, hampendi), Na 
hudhikisha (riziki ya anayemtaka); asingetufanyia 
hisani Mwenyezi Mungu bila shaka angetudidimiza 
(kama alivyomdidimiza kwani sisi tuliitamani hali 
yake) O! kweli hawafuzu makafiri.” 

83. Hiyo nyumba ya akhera tutawafanyia wale 
wasiotaka kujitukuza katika ardhi wala (kufanya) ufi- 
sadi, na mwisho(mwema) utawathubutikia wacha-Mungu. 

84. Atakayefanya wema atapata jaza bora 
kuliko huo (wema alioufanya), na atakayefanya 

ubaya, basi hawatalipwa wale wafanyao ubaya ila 
yale waliyokuwa wakiyafanya. 

85. Hakika Yeye aiiyekulazimisha (kufuata) 
Qurani, kwa yakini atakurudisha mahali pa kurejea! 
Sema: “Mola wangu ndiye amjuaye ajaye na 
uwongofu na yule aliyomo katika upotofu (upotevu) 
ulio dhahiri.” 

86. Nawe hukuwa unatumai ya kwamba 
utaletewa Kitabu (upate Utume); lakini ni rehema ya 
Mola wako; basi usiwe msaidizi wa makafiri. 

87. Wala wasikuzuie kuzifuata Aya za 
Mwenyezi Mungu baada ya kufunuliwa kwako, na 
uwaite (watu) kwa Mola wako, wala usiwe miongoni 
mwa washirikina. 

88. Wala usimuombe — pamoja na Mwenyezi 
Mungu — mungu mwingine; hakuna aabudiwaye 
kwa haki ila Yeye; kila kitu kitakufa isipokuwa Yeye 
(Mwenyezi Mungu basi). Hukumu (ya mambo yote) 
iko kwake, na kwake mtarejezwa (nyote). 

Ina Aya 69 


SURATUL ANKABUUT 

(Imeteremka Makka) 


Ina Makara 7 


Kwa jina la Mwenyezi Mungu, Mwenye 
kuneemesha neema kubwa kubwa na Mwenye 
kuneemesha neema ndogo ndogo. 

1 . Alif Lam Mym. 

2. Je, watu wanadhani wataachwa (wasitiwe 
katika misukosuko) kwa kuwa wanasema 
“Tumeamini?’ , Basi ndio wasijaribiwe (wasipate 
mitihani)? 

3. Hapana; bila shaka tuliwatia katika taabu 
wale waliokuwa kabla yao, na kwa yakini Mwenyezi 
Mungu atawatambulisha wale walio wa kweli na 
atawatambulisha (wale walio) waongo. 

4. Je, wanadhania wale wafanyao maovu 
kwamba watatushinda (tusiwapate kuwatia adhabu)? 
Hukumu mbaya hiyo wanayohukumu. 

5. Mwenye kutaka kukutana na Mwenyezi 
Mungu, basi hakika ajali ya Mwenyezi Mungu 
itafika tu, (na asiyetaka kukutana na Mwenyezi 
Mungu pia ajali yake itamfikia). Naye ni Mwenye 
kusikia, Mwenye kujua. 

6. Na anayejitahidi, bila shaka anajitahidi kwa 
ajili (ya maslaha) ya nafsi yake; kwa hakika 
Mwenyezi Mungu si muhitaji wa walimwengu. 

7. Na walioamini na kufanya vitendo vizuri, 
kwa yakini tutawasamehe maovu yao, na tutawalipa 
mema ya yale waliyokuwa wakiyafanya. 

8. Na tumemwusia mwanaadamu afanye 
wema kwa wazazi wake; na kama wakikushurutiza 
kunishirikisha na yale usiyo na ilimu nayo, basi 
usiwatii; kwangu ndiyo marejeo yenu, basi 
nitakwambieni mliyokuwa mkiyatenda. 

9. Na walioamini na wakafanya vitendo vizuri 
bila shaka tutawatia katika watu wema. 

xo. Na katika watu wako wanaosema: 
“Tumemuamini Mwenyezi Mungu;” lakini 
wanapoudhiwa katika (njia ya) Mwenyezi Mungu 

hufanya vile vituko vinavyowakuta kwa watu kama 
ni adhabu ya Mwenyezi Mungu. Na ikija nusura 
kutoka kwa Mola wako husema: “Bila shaka sisi 
tulikuwa pamoja nanyi.” (Na hali ya kuwa ni 
waongo wanafiki). Je, Mwenyezi Mungu hajui 
yaliyomo vifuani mwa walimwengu? 

11. Na hakika Mwenyezi Mun'gu atawabainisha 
wale walioamini, na atawatambulisha wanafiki. 

12. Na waliokufuru walisema kuwaambia 
walioamini “Fuateni njia yetu sisi (Msimfuate 
Muhammad); nasi tutayabeba makosa yenu” (Iwe 
nyiye hapana ia kukufikeni). Lakini hawataweza 
kubeba katika makosa yao chochote kile (iwe ndiyo 
basi kwa hao waliofanya makosa); hakika wao ni 
waongo tu. 

13. Na hakika wataibeba mizigo yao, na mizigo 
mingine pamoja na mizigo yao (Nayo ni mizigo ya 
dhambi za kuwapoteza wenziwao, na hao wenye 
kupotezwa watachukua mizigo ya kukubali kufanya 
makosa).Na kwa vakini wataulizwa siku ya Kiama 
juu ya yale waliyokuwa wakiyazua. 

14. Na bila shaka tulimtuma Nuhu kwa watu 
wake na akakaa nao myaka elfu kasoro myaka 
hamsini; (wasikubali kufuata), basi tufani iliwafika 
(wakaghariki), na hali walikuwa madhalimu. 

15. Na tukamuokoa yeye na watu wake (katika) 
safma, na tukaifanya (iwe) mazingatio kwa 
walinrwengu. 

16. Na (wakumbushe) Ibrahimu alipowaambia 
watu wake: “Muabuduni Mwenyezi Mungu na 
Mcheni: hayo ni heri kwenu; ikiwa mnajua (jambo 
jueni hili) .” 

17. “Hakika nymyi mnayaabudu masanamu 
mkaacha (ibada ya) Mwenyezi Mungu, na 
mnatengeneza uwongo; bila shaka wale 
mnaowaabudu mkamuacha Mwenyezi Mungu, wao 
hawakumilikiini riziki; takeni riziki kwa Mwenyezi 
Mungu, na Muabuduni na Mshukuruni. Kwake 
mtarudishwa, (siku ya Kiama). 

18. Na kama mkikadhibisha, basi 
wamekwishakadhibisha watu wa kabla yenu (na 
wameangamizwa). Na si juu ya Mtume ila kufikisha 
waziwazi (ujumbe aliopewa)” 

19. Je, hawaoni jinsi Mwenyezi Mungu 
aanzishavyo viumbe; kisha atavirudisha (mara ya 
pili) Hakika hayo kwa Mwenyezi Mungu ni sahali. 

20. Sema: “Tembeeni katika ardhi na tazameni 
jinsi alivyoanzisha kuumba, kisha Mwenyezi Mungu 
ndiye atakayeumba umbo la baadaye. Bila shaka 
Mwenyezi Mungu ni Mwenye uweza juu ya kila 
kitu. 

21. Humuadhibu amtakaye (anapomuasi 
asitubie); na humrehemu amtakaye (anapofanya 
mema); na miapelekwa kwake. 

22. Na nyinyi hamuwezi kumshinda (Mwenyezi 
Mungu) ardhini wala mbinguni, nanyi hamuna 
mlinzi wala msaidizi kinyume cha Mwenyezi 
Mungu.” 

23. Na wale waliozikufuru Aya za Mwenyezi 
Mungu na kukutana naye, hao ndio watakata tamaa 
ya kupata rehema yangu, na hao ndio watakaopata 
adhabu iumizayo. 

24. Basi haikuwa jawabu ya watu wake ila 
kusema: “Muueni au mtieni motoni, (mchomeni).” 
Basi Mwenyezi Mungu akamuokoa na Moto. 
Hakika muna katika haya mazingatio (makubwa) 
kwa watu wanaoamini. 

25. Na alisema: “Hakika nyinyi mumefanya 
masanamu waola badala ya Mwenyezi Mungu. Na 
mnapendana baina yenu katika maisha ya dunia, 
lakini siku ya Kiama mtakataana wenyewe kwa 
wenyewe na mtalaaniana nyinyi kwa nyinyi, na 
makazi yenu yatakuwa Motoni; na hamtapata wa 
kukunusuruni.” 

26. Basi (Nabii) Luti akamuamini na akasema 
(Nabii Ibrahimu); “Hakika mimi nahamia katika 
(nchi aliyoniamrisha) Mola wangu, bila shaka yeye 
ndiye Mwenye nguvu, Mwenye hikima.” 

27. Na tulimpa (kumzaa Nabii) Is-haqa na 
(kumjukuu Nabii) Yakubu, na tukauweka katika 
kizazi chake Unabii na (kupata) Kitabu, na tukampa 
ujira wake katika dunia; naye katika akhera kwa 
yakini atakuwa miongoni mwa watu wema. 

28. Na (wakumbushe Nabii) Luti; 

alipowaambia watu wake: “Bila shaka nyinyi 

mnafanya uovu (ambao) hakuna yoyote 

aliyekutangulieni kwa (uovu) huo katika 

walimwengu.” 

28. Tumesema na kuandika mara nyingi ya kuwa hapana katika madhambi machafu yaliyokhusika na tupu 
mabaya zaidi kuliko haya ya wanaume kwa wanaume. Na jukumu kubwa zatdi sana analichukua huyo mfanyaji 
kuliko mfanywaji; na khasa zaidi kabisa akiwa anamuanzisha asiyepata kufanya. Na kwa kuanzishwa, basi na yeye 
ataendelea kufanya machafu hayo. Basi natutahadhari kweli kweli kuifisidi watoto wa watu. Moja ya adabu 
atakazozipata ni kuona wake nao wanabaradhuliwa kama alivyowafanya mabaradhuli hao wa wengine. "Mla cha 
Mwenziwe na chake huliwa” na “Mosha Hoshwa” (Muosha huoshwa). 

29. “Je, mnawaendea wanaume, na 

mnawakatia njia (watu kwa kuwaua na 

kuwanyang’anya njiani) na mnafanya maovu katika 
mikusanyiko yenu?” Basi halikuwa jawabu ya watu 
wake ila kusema: “Tuletee adhabu ya Mwenyezi 
Mungu ikiwa umiongoni mwa wasemao kweli!” 

30. Akasema: “Mola wangu! Ninusuru juu ya 
watu mafisadi (hawa).” 

31. Na wajumbe wetu, (Malaika) walipomjia 

Ibrahimu na habari njema (ya kuwa atamzaa Nabii 
Is-haqa) walisema (vile vile) “Bila shaka 

tutawaangamiza watu wa mji huu, hakika watu wake 
wamekuwa madhalimu (wa nafsi zao).” 

32. Akasema (Nabii Ibrahimu): “Hakika humo 
yumo Luti.” Wakasema: “Sisi tunawajua sana 
waliomo humo, kwa yakini tutamuokoa yeye na 
watu wake ila mkewe aliye miongoni mwa 
watakaokaa nyuma.” 

33. Na wajumbe wetu walipomjia Luti, 
alihuzunika kwa ajili yao, na moyo wake uliona 
dhiki kwa ajili yao, basi (hao Malaika) walisema: 
“Usiogope wala usihuzunike, bila shaka sisi 
tutakuokoa wewe na watu wako ila mke wako aliye 
miongoni mwa watakaokaa nyuma. 

34. “Kwa yakini sisi tutateremsha juu ya 
wenyeji wa 'nchi hii adhabu kutoka mbinguni kwa 
sababu ya kuasi (kwao).” 

35. Na bila' shaka tumeacha katika (nchi) hiyo 
Ishara wazi kwa watu wanaofahamu. 

36. Na kwa Madiani (tulimtuma) ndugu yao, 
(Nabii) Shuebu, naye akasema: “Enyi watu wangu! 
Muabuduni Mwenyezi Mungu na iogopeni siku ya 
akhera wala msende katika ardhi mkifisidi.” 

37. Lakini walimkadhibisha, basi likawatoa 
roho tetemeko la nchi na wakawa ndani ya nyumba 
zao wenye kuanguka kifudifudi (wamekwishakufa). 

38. Na pia Kina Adi na Thamudi 

(tuliwaangamiza). Na katika maskani yao 
kunakubainikieni (kuangamizwa kwao), na Shetani 
aliwapambia vitendo vyao (vibaya) na akawazuilia 
njia (za kheri) na hali ya kuwa walikuwa wenye 
kuona, 

32. Mwema hawezi kuwaokowa vipenzi vyake Kiama wakiwa katika mabaya wamebobea. Ametutajia 
Mwenyezi Mungu katika Aya ya 46 ya Surat Hud kutoweza Nabii Nuhu kumuokoa mwanawe aliyemtoa 
mgongoni mwake. Na akatuonyesha katika Aya ya 10 ya Suratut Tahrym kutoweza yeye waia Nabii Luti 
kuwaokoa wake zao. Na akatuonyesha katika Aya ya 114 ya Suratut Tawba kutoweza Nabii Ibrahimu kumuokoa 
Ami yake. Na katika Aya ya $6 ya Suratul Qasas kutoweza Mtume Muhammad s.a.w. kumuokoa kabisa kabisa 
Ami yake. 

JUZUU 20/21 


AL-ANKABUUT (29) 


AMMAN KHALAQ 


39. Na (vile vile) Karuni na Firauni na Hamana 
(waiiangamizwa); na hakika aliwajia Musa kwa 
miujiza waziwazi, lakini walijivuna katika ardhi, 
lakini hawakuweza kumshinda (Mwenyezi Mungu). 

40. Basi kila mmoja tulimtesa kwa sababu ya 
dhambi zake; miongoni mwao wako tuliowapelekea 
kimbunga cha changarawe, na miongoni mwao wako 
waliotolewa roho kwa ukelele mkubwa (uliopigwa na 
Jibrili); na miongoni mwao wako tuliowadidimiza 
ardhini; na miongoni mwao wako tuliowagharikisha. 
Na hakuwa Mwenyezi Mungu Mwenye 
kuwadhulumu, lakini walikuwa wakijidhulumu 
(wenyewe) nafsi zao. 

41. Mfano wa wale waliofanya waungu 
asiyekuwa Mwenyezi Mungu, ni kama mfano wa 
buibui ajitandiaye nyumba (yake ili imhifadhi, nayo 
haimhifadhi na lolote); na bila shaka nyumba iliyo 
dhaifu kuliko zote ni nyumba ya buibui; laiti 
wangalijua! 

42. Kwa yakini Mwenyezi Mungu anajua huko 
kuabudu kwao vyengine wakamuacha yeye 
(Mwenyezi Mungu); naye ndiye Mwenye nguvu, 
Mwenye hikima. 

43. Na hiyo mifano tunawapigia watu; na 
hawaifahamu ila wajuao. 

44-. Mwenyezi Mungu ameziumba mbingu na 
ardhi kwa haki. Kwa hakika katika hayo zimo hoja 
(dhahiri) kwa wanaoamini. 

45. Soma uliyoletewa Wahyi (uliyofunuliwa) 
katika Kitabu (hiki ulicholetewa) na usimamishe 
Sala. Bila shaka Sala (ikisaliwa vilivyo) humzuiliya 
(huyo mwenye kusali na) mambo machafu na 
maovu, na kwa yakini kumbuko ia Mwenyezi 





41. Hapa ni kama vile tunavyosema kila siku kuwa wa kuombwa akawcza (a) kuondoa mabaya. au (b) kulela 
mema ni Mwenyezi Mungu tu peke yake si Sharilu wa Mtaa wa Mackinon Road wala Sharifu wa mtaa wa Sharifu 
Musa wala Shekhe wa mtaa wa Mloni wala Shekhe'wa mlaa wa Fujoni, wala mzimu wa Baa Faijallah wala pep»> wa 
Vura wala wengineo wala mengineyo. 

Mambo yole ni ya Mungu Atakalo ndilo huwa 

Ndiye Pweke Mwenye Quwa Mwenye amri na shani. 

43. Hapa Aya hii — kama Aya ya 22 ya Suratur Rum na ya 15 ya Suratul Ankabuut na nyinginezo — 
inahimiza kusoma kwani kwa kusoma ndipo utapofahamu hayo ambayo Mwenyezi Mungu na Mtumewe wanayasem^. 
Na kuyajua hayo na kuyafwata ndio kutengenekewa duniani na akhera. 

45. Baadhi ya wakubwa wa Dhikiri wanaotaka kupoteza watu wanalifasiri vibaya makusudi hili tamko la 
Waladhtkrullahl Akbar. Wanasema dhikiri ndiyo bora kuliko Sala. Khiari yao. Watachukua mizigo yao na mizigo ya 
hao wawapotezao. Katika Uislamu — baada ya mtu kuwa Mwislamu — hapana amali bora kuliko Sala na ndiyo 
farka baina ya Uislamu na ukafiri. Basi. khiari yao. nawapoleze walu. 

